Document ID: /roh_data/filtered/Billingualer_Corpus_interleaved-de-rm.jsonl.gz/1544

This is a text translated from German to Rumantsch Grischun.
Kommission für Justiz und Sicherheit begrüsst den Polizeibericht 2010

In der Februarsession 2009 behandelt der Grosse Rat unter anderem den Polizeibericht 2010. Darin geht es insbesondere um eine etappenweise Erhöhung des Personalbestandes der Kantonspolizei über mehrere Jahre um insgesamt 43 Stellen.

Die Kommission für Justiz und Sicherheit hat die Botschaft der Regierung in Anwesenheit von Regierungsrätin Barbara Janom Steiner und Kantonspolizeikommandant Markus Reinhardt zuhanden des Grossen Rates an zwei Sitzungstagen vorberaten. Nach intensiven und ausführlichen Diskussionen kann sich die Kommission grundsätzlich hinter den Bericht stellen. Eine abweichende Meinung vertritt sie zumindest teilweise hinsichtlich der Zahl der erforderlichen zusätzlichen neuen Stellen bei der Kantonspolizei. Die Kommission sieht den Nachweis für eine Erhöhung um 43 Stellen nur teilweise als erbracht an. In einem ersten Schritt befürwortet die Kommission eine etappierte Erhöhung der Personalbestands bei der Kantonspolizei im Umfang von 30 Stellen (10 Stellen 2009, 10 Stellen 2010 und 10 Stellen 2011) sowie 3 zusätzliche Stellen für Polycom. Über eine allfällige weitere Aufstockung des kantonspolizeilichen Personals soll erst zu einem späteren Zeitpunkt, nach einem längeren Marschhalt und bei Vorliegen von entsprechenden aussagekräftigen statistischen Entscheidungsgrundlagen diskutiert und entschieden werden. Die Kommission begrüsst ferner das Ansinnen der Regierung, im Kanton die Einheitspolizei (eventuell mit Ausnahmen) einzuführen.

Gremium: Kommission für Justiz und Sicherheit

Quelle: dt Kommission für Justiz und Sicherheit

28.01.2009
La cumissiun per giustia e segirezza beneventa il rapport da polizia 2010

En la sessiun da favrer 2009 tracta il cussegl grond tranter auter il rapport da polizia 2010. In da ses puncts principals è l'augment en etappas da l'effectiv dal persunal da la polizia chantunala sur plirs onns per totalmain 43 plazzas.

En dus dis da sesida ha la cumissiun per giustia e segirezza predeliberà la missiva da la regenza per mauns dal cussegl grond, e quai en preschientscha da la cussegliera guvernativa Barbara Janom Steiner e dal cumandant da la polizia chantunala Markus Reinhardt. Suenter ina discussiun intensiva e detagliada è la cumissiun da princip perencletga cun il rapport. L'opiniun da la cumissiun divergescha però per part areguard il dumber da las plazzas novas ch'èn necessarias tar la polizia chantunala. Per la cumissiun è l'augment da l'effectiv per 43 plazzas cumprovà mo per part. En in emprim pass approvescha la cumissiun in augment en etappas dal persunal da la polizia chantunala en la dimensiun da 30 plazzas (10 plazzas per l'onn 2009, 10 plazzas per l'onn 2010 e 10 plazzas per l'onn 2011) sco er 3 plazzas supplementaras per il sistem naziunal da func POLYCOM. Davart in ulteriur augment dal persunal da la polizia chantunala duai vegnir discutà e decidì pli tard suenter ina pausa pli lunga e cur ch'igl èn avant maun las basas statisticas correspundentas per prender ina decisiun. Plinavant beneventa la cumissiun l'idea da la regenza d'introducir ina polizia unitara en il Grischun (eventualmain cun excepziuns).

Gremi: cumissiun per giustia e segirezza

Funtauna: rg cumissiun per giustia e segirezza

28.01.2009